Dragi moji šestaši!

Kako ne bi ostali uskraćeni od geografskih znanja i vještina ovim putem vam šaljem materijale za samostalni rad. Kroz par koraka ću vam objasniti kako samostalno obraditi posljednju temu iz Afrike a to je **Gana i Republika Južna Afrika.**

Potreban vam je, kao i na svakom satu otvoren atlas, udžbenik na strani 94/95 i radna bilježnica.

1. **korak**

Na političkoj karti u atlasu na strani 26 pronađite državu Ganu i Republiku Južnu Afriku (pogrešno ju je zvati Južnoafrička Republika). Navedite i na karti pokažite susjedne države Gane i Južne Afrike.

1. **korak**

Izradite tablicu u bilježnicu ili ju isprintajte (nalazi se ispod u privitku) i zalijepite u bilježnicu.

**SLIČNOSTI I RAZLIKE GANE I JUŽNE AFRIKE**

|  |  |  |
| --- | --- | --- |
|  | GANA | JUŽNA AFRIKA |
| Položaj  |  |  |
| Reljef |  |  |
| Klima  |  |  |
| Rasni sastav stanovništva |  |  |
| Službeni jezici  |  |  |
| Najvažniji izvozni proizvodi  |  |  |
| Gradovi  |  |  |

1. **korak**

Otvorite opću geografsku kartu Afrike u atlasu na strani 24/25 i uz pomoć atlasa usmeno odgovorite na sljedeća pitanja i ponovite o prirodnim obilježjima Gane i Južne Afrike.

* Opišite reljef Gane
* Opišite reljef Južne Afrike.
* Opišite klimu Gane. U kojem toplinskom pojasu se nalazi Gana?
* Opišite klimu Južne Afrike. U kojem toplinskom pojasu se nalazi Južna Afrika? Zašto istočne obale primaju veliku količinu padalina?
* Koje je najveća rijeka s istoimenim umjetnim jezerom u Gani?
* Koja je najduža rijeka u južnoj Africi?

Provjerite točnost svojih odgovora u igri na sljedećoj poveznici <https://learningapps.org/display?v=psw9deowt20>

**Upišite obilježja reljefa i klime u odgovarajuća polja u tablici.**

1. **korak**

Pogledajte film o Gani i Južnoj Africi na poveznici <https://www.youtube.com/watch?v=Q2HldEah6rs&t=321s> ( predugačak i previše podatka ☺) i/ili pročitajte tekst u udžbeniku na stranici 94 i 95. Primjenite našu metodu ČIPIČI ps. Pročitajte prvo naslov, podnaslove i podebljane pojmove.

Gledajući film i čitajući tekst iz udžbenika upoznat ćete se sa društvenim (obilježja stanovništva) i gospodarskim obilježjima Gane u Južne Afrike. Usmeno odgovorite na sljedeća pitanja:

* Koja skupina stanovništva prevladava u Gani?
* Koja skupina stanovništva čini većinu u u Južnoj Africi?
* Zašto su bijelci, potomci Europljana tako brojni u Južnoj Africi?
* Iz kojih europskih zemalja oni potječu?
* Koje su ostale skupine stanovništva u Južnoj Africi?
* Koji je službeni jezik u Gani? Kako to objašnjavaš?
* Koji su službeni jezici u Južnoj Africi?
* Što je afrikaans?
* Uz pomoć grafičkih priloga (strukturni stupci i strukturni krug ) u udžbeniku na strani 95 usporedite nacionalni dohodak i udio sektora djelatnosti. Što zaključujete?
* Koji su najvažniji izvozni proizvodi Gane?
* Koja je najraširenija plantažna poljoprivredna kultura? Koje su ostale poljoprivredne kulture?
* Koje su posljedice monokulturne proizvodnje?
* Koji su najvažniji izvozni proizvodi Južne Afrike?
* Koje su najvažnije poljoprivredne kulture?

Provjerite točnost svojih odgovora u igri na sljedećoj poveznici <https://learningapps.org/display?v=pnwx6ne6n20>

 **Kratkim natuknicama ispunite odgovarajuća polja u tablici.**

1. **korak**

Uz pomoć teksta u udžbeniku na strani 95 i karte u atlasu pronađite najveće gradove u Gani i Južnoj Africi.

Nakon toga riješite u radnoj bilježnici 1. zadatak na strani 47 i 7. zadatak na strani 48.

**Gradove upišite i u odgovarajuća polja u tablici.**

Riješite igricu na sljedećoj poveznici <https://www.purposegames.com/game/gradovi-juzne-afrike-i-susjedne-drzave> i provjerite svoju vještinu snalaženja na karti.

1. **korak**

Pročitajte zanimljivosti na strani 96 i riješite sve preostale zadatke u radnoj bilježnici!

Ako želite možete u bilježnicu nacrtati zastave Gane i Južne Afrike. Možete nacrtati kartu Gane i Južne Afrike s najvećim gradovima.

Nadam se da nije bilo preteško, da ste sve riješili i da se vidimo uskoro u virtualnoj učionici. Ako nešto nije jasno možete se javiti na mail **ru.ivankovic.ciotti@gmail.com**